title: Ahez (strollad)
text: Ahez zo ur strollad kan ha diskan eus Breizh, ennañ Marine Lavigne, Sterenn Le Guillou ha Sterenn Dirodollou. Asambles gant Alvan e vezo war ar renk en Eurovision 2022 evit Frañs.
  
  Istor
  Lavigne, Dirodollou ha Le Guillou o doa graet anaoudegezh an eil re gant ar re all e Lise Diwan e Karaez e-lec'h m'o doa desket ar c'han ha diskan. Choazet e oa bet an anv Ahez en enor da Garaez (Kêr-Ahez hervez displegadennoù pobl). Komañset o doa da ganañ e festoù-noz adalek 2018 ha krouet o doa ar strollad Eben asambles gant sonerien all e Gouel Etrekeltiek an Oriant.
  
  En hañv 2021 o doa graet anaoudegezh gant Alvan e Roazhon. Gant disoc'h o c'henlabour, ar ganaouenn Fulenn e oant bet war ar renk en abadenn  Eurovision France, c'est vous qui décidez ! e 2022 da choaz ar ganaouenn a reprezañto Frañs en Eurovision. Gounezet o doa mouezhioù ar varnerien kenkoulz hag hini ar publik gant 222 boent en holl. An arzourien gentañ o kanañ e brezhoneg en Eurovision a vezo abaoe Dan ar Braz e 1996.
  
  Pladennoù
  
  Singloù
  
  Daveoù
  
  Strolladoù sonerien Breizh